**Δελτίο Τύπου**

## Θέμα : Παράταση Υλοποίησης για τη Δράση του ΕΠΑνΕΚ «Εργαλειοθήκη Ανταγωνιστικότητας Μικρών και Πολύ Μικρών Επιχειρήσεων»

Δημοσιεύθηκε η **8η τροποποίηση** της Πρόσκλησης, για τη Δράση του **ΕΠΑνΕΚ «****Εργαλειοθήκη Ανταγωνιστικότητας Μικρών και Πολύ Μικρών Επιχειρήσεων».**

Σύμφωνα με την τροποποίηση, παρατείνεται η καταληκτική ημερομηνία υποβολής αιτήσεων τελικού ελέγχου, κατά 3 μήνες σε σχέση με την μέχρι τώρα ισχύουσα απόφαση.

Αναλυτικά η προθεσμία ολοκλήρωσης των χρηματοδοτούμενων επενδύσεων δεν μπορεί να υπερβαίνει τους σαράντα δύο (42) μήνες και εκατό τριάντα δύο (132) μέρες συνολικά από την ημερομηνία έκδοσης της Απόφασης Ένταξης. Σε περίπτωση που προθεσμία ορισθείσα κατά τα ανωτέρω λήγει σε μη εργάσιμη ημέρα, αυτή παρατείνεται μέχρι την πρώτη εργάσιμη ημέρα.

Ειδικά και μόνο για όσα επενδυτικά έργα, η ημερομηνία έκδοσης της απόφασης ένταξης στην εν λόγω δράση, είναι έως και την 05-04-2019, η προθεσμία ολοκλήρωσης τους δεν μπορεί να υπερβαίνει τους τριάντα εννέα (39) μήνες και εκατόν τριάντα δύο (132) ημέρες από την ημερομηνία έκδοσης της απόφασης ένταξης, καθώς είχε ήδη παρέλθει η ισχύουσα καταληκτική ημερομηνία υποβολής τελικού αιτήματος επαλήθευσης - πιστοποίησης.

Επιπρόσθετα, για όσα επενδυτικά έργα η ημερομηνία έκδοσης της απόφασης ένταξής τους στην παρούσα Δράση είναι μεταγενέστερη της 11-06-2020, η προθεσμία ολοκλήρωσής τους δεν μπορεί να υπερβαίνει τους σαράντα δύο (42) μήνες από την ημερομηνία έκδοσης της Απόφασης Ένταξης.

Όταν με βάση τις ανωτέρω ορισθείσες χρονικές διάρκειες υλοποίησης των επενδυτικών έργων οι προβλεπόμενες ημερομηνίες ολοκλήρωσης του φυσικού και οικονομικού αντικειμένου είναι μεταγενέστερες της 31-12-2023, τότε ορίζεται ως καταληκτική ημερομηνία ολοκλήρωσης η 31-12-2023.

Δείτε την 8η τροποποίηση της Πρόσκλησης [**εδώ**](https://www.diaxeiristiki.gr/images/EPANEK/ERGALEIOTHIKI-ANTAGWNISTIKOTHTAS-PMME_/2023.02.13._8i_tropopoiisi_-_paratasi_ERGALEIOTHIKI_ANTAGWNISTIKOTHTAS.pdf)